Frantzisko Paolakoaren zubia

Frantzisko Paolakoaren zubia () edo Ponte Girevole, Italia hegoaldeko Tarento hirian eraikitako zubi birakaria da. Tarentoko alde zaharra (Borgo Antico) dagoen uhartea eta hiri berria (Borgo Nuovo) elkartzen ditu.

Hiriaren barnean dagoen "itsaso txikia" (Mare Piccolo) eta Tarentoko golkoaren (are Grande) arteko ubide nabigagarria zeharkatzeko erabiltzen da. Marinelen babeslea den Frantzisko Paolakoaren izena darama.

 Historia 
Giuseppe Messina ingeniariak diseinatu zuen altzairu eta egurrezko zubia, eta 1887ko maiatzaren 22an inauguratu zen. Zubiaren alde bakoitzak bere aldetik biratzen zuen turbina hidraulikoak erabiliz. Horretarako Gaztelu Aragoitarrean zegoen ur biltegia erabiltzen zen. Irekitzen zenean zubiaren orri bakoitza ubidearen paralelo gelditzen zen, nabigagarria den ubidea erabat libre utziz.

1957-1958 artean egitura modernizatu egin zen eta horretarako zubi berria eraiki zen. Argindar bidez funtzionatzen zuen baina jatorrizko ingeniaritza printzipioak errespetatuz. Giovanni Gronchi presidenteak inauguratu zuen zubi berria 1958ko martxoaren 10ean.

 Egitura 
89,9 metrotako luzera du eta 9,3 metrotako zabalera. Zubi berria aurrekoaren oso antzekoa bada ere hau altzairuz eginda dago.

Irekitze prozesua horrela da; Alde zaharreko orria 45º irekitzen da, ondoren alde berrikoa 90º eta azkenik alde zaharrekoa 90º-tara iristen da. Egia esan zubia oso gutxitan irekitzen da.

 Iruditegia 

 Erreferentziak 

 Kanpo estekak 

Kategoria:Italiako zubiak
Kategoria:1887ko zubiak
Kategoria:Zubi birakariak